《春闺词》
明代·王瑞

十二阑干绕玉楼，珠帘垂影控金钩。
多情最是梁间燕，泥软花香去复留。

作者简介：明安庆府望江人，字良璧。成化五年进士。授吏科给事中。尝于文华殿抗言内宠滋甚，词气鲠直。帝震怒，无惧色。十九年，言传奉冗员淆乱仕路事。帝心动，贬李孜省等秩，夺数人官。居谏垣十余年，迁湖广右参议。